আজই কি যোগ্য-অযোগ্য তালিকা প্রকাশ করবে কমিশন?

কলকাতা: রবিবারের রাত পেরিয়ে আজ সোমবারের সকাল, চাকরিহারা শিক্ষক-শিক্ষিকাদের (SSC Sacked Teachers) কাছে গুরুত্বপূর্ণ দিন। এদিনই যোগ্য-অযোগ্য তালিকা প্রকাশ করবে এসএসসি। পর্ষদের আর্জি মেনেই সুপ্রিম কোর্ট নির্দেশ দিয়েছে এসএসসির ২০১৬ সালের নিয়োগ প্যানেল অনুসারে ‘দাগি’ নন এমন শিক্ষকেরা আপাতত স্কুলে যেতে পারবেন। তবে শিক্ষাকর্মীদের জন্য আগের রায়ই বহাল রয়েছে। শীর্ষ আদালতের নির্দেশের পর দেখা গিয়েছে অনেক শিক্ষক-শিক্ষশিকা স্কুলে যাচ্ছে না। আবার কেউ কেউ স্কুলে গেলেও অ্যাটেনডেন্সের খাতায় সই করছেন না। তারা জানিয়েছেন এসএসসি যোগ্য-অযোগ্য তালিকা প্রকাশ করলে তবেই তারা কাজে যোগ দেবেন। এই পরিস্থিতিতে সোমবার এসএসসি ‘যোগ্য-অযোগ্য’দের তালিকা প্রকাশ করার কথা। ওই তালিকা কি শেষ পর্যন্ত প্রকাশিত হবে? আপাতত সেই প্রশ্নই ঘুরপাক খাচ্ছে আন্দোলনরত শিক্ষক-শিক্ষাকর্মীদের মনে।

হারানো চাকরি ফিরে পেতে মুখ্যমন্ত্রীর উপর আস্থা রেখেছেন যোগ্য চাকরিহারা শিক্ষকরা (SSC 2016 Eligible Teachers)। সেই কারণে পূর্বঘোষণা সত্ত্বেও শেষ মুহূর্তে সোমবার নবান্ন অভিযানের পরিকল্পনা স্থগিত করেছে ‘চাকরিপ্রার্থী, চাকরিজীবী ও চাকরিহারা ঐক্য মঞ্চ’। তাঁদের তরফে দেবাশিস বিশ্বাস জানিয়েছিলেন, মুখ্যমন্ত্রীর সঙ্গে আলোচনায় বসতে চান, তাই কর্মসূচি আপাতত বাদ রাখলেন। সূত্রের খবর, সোমবার অবশেষে তালিকা পেশ করার কথা স্কুল সার্ভিস কমিশনের। গত সপ্তাহখানেক ধরেই এই তালিকা তৈরি করতে যুদ্ধকালীন তৎপরতায় কাজে নেমেছে কমিশন। এমনকি রবিবার ছুটির দিনেও সেই তালিকা তৈরি নিয়ে যুদ্ধকালীন তৎপরতায় কাজে লেগে রয়েছিল SSC অফিসে। আশা করা যেতে পেরে, আজই হয়তো জানা যাবে ২০১৬ সালে নিয়োগ প্যানেল অনুসারে কে ‘দাগি’ বা টেন্টেড এবং কে ‘দাগি’ নন। উল্লেখ্য, এই তালিকার উপরেই নির্ভর করে রয়েছে সাময়িক ভাবে চাকরি ফেরত পাওয়াদের স্কুলে যাওয়া। কারণ পর্ষদের আবেদনে সাড়া দিয়ে সুপ্রিম কোর্ট চাকরিহারাদের সাময়িক স্বস্তি দিয়ে স্কুলে ফিরে যাওয়ার নির্দেশ দিয়েছে। কিন্তু আদালত নির্দেশ দিলেও অস্বস্তি কাটে না একাংশের চাকরিহারাদের মধ্যে। কেউ কেউ স্কুলে যায় কিন্তু খাতায় সই করে না। কেউ কেউ স্কুলে কাজে যোগ দেননি। তারা দাবি তোলেন, কারা ‘যোগ্য’, সেই তালিকা যতক্ষণ না প্রকাশ করছে SSC। ততক্ষণ পর্যন্ত স্কুলে ফিরবেন না চাকরিহারারা।

আরও পড়ুন: বনমন্ত্রীর গাড়িতে টোটোর ধাক্কা, ভাঙল গাড়ির ব্যাকলাইট, প্রাণ রক্ষা বীরবাহা হাঁসদার

সোমবার যোগ্য-অযোগ্য শিক্ষকদের তালিকা আলাদা করে প্রকাশ করতে চলেছে এসএসসি। এই পরিস্থিতিতে কমিশনের উপর চাপ বাড়াতে সোমবার এসএসসি ভবন অভিযানের ডাক দিল যোগ্য শিক্ষক-শিক্ষিকা অধিকার মঞ্চ (Tainted Teachers Rally SSC Bhaban)। তালিকা প্রকাশ হওয়া পর্যন্ত তাঁরা সেখানেই থাকবেন বলে জানিয়েছেন। ‘যোগ্য শিক্ষক-শিক্ষিকা অধিকার মঞ্চে’র তরফে চাকরিহারা শিক্ষকদের প্রতিনিধি মেহবুব মণ্ডল রবিবার জানিয়েছেন, সোমবার যোগ্য শিক্ষক-শিক্ষিকা অধিকার মঞ্চের পক্ষ থেকে স্কুল সার্ভিস কমিশন অভিযানের ডাক দেওয়া হয়েছে। এদিন দুপুর ১২ টার সময় করুণাময়ী বাস স্ট্যান্ড থেকে মিছিল শুরু হবে। এরপর সেই মিছিল এগোবে বিকাশ ভবনের দিকে। যতক্ষণ না তালিকা প্রকাশ করা হবে, ততক্ষণ তাঁরা সেখানে থাকবেন। এমনকী তালিকা প্রকাশিত না করা হলে সেখানে অবস্থানেও বসতে পারেন, এই ইঙ্গিত দিয়েছেন মেহবুব।

দেখুন ভিডিও